1511.

Godina **1511** (**[[rimski brojevi|MDXI]]**) bila je redovna godina koja počinje u srijedu (1. jan./sij. po julijanskom kalendaru).

## Događaji
* 20. 1. - Rat Cambraiske lige: papa Julije II. osvojio Mirandolu.
* 26. 3. - Jak zemljotres u Sloveniji i severnoj Italiji, procenjeno 6000 mrtvih. 
* ožujak-travanj - Kongres u Mantovi i Bologni želi obnoviti savez pape sa Francuzima protiv Mlečana, neuspješno.
* april - jul - Prošiitska Šahkuluova pobuna u osmanskoj Anadoliji, u bici kod Sivasa poginuli i veliki vezir Hadum Ali-paša i Šahkulu.
* 23. 5. - Papska Bologna se predala Francuzima (Gian Giacomo Trivulzio). 
** Maksimilijanove snage uzimaju Mlečanima Vicenzu, Feltre i Belluno, privremeno uzima dio Furlanije.
* jul - Porinuta *[[Mary Rose]]*, admiralski brod Henryja VIII.
* 3. 8. - Bajazit II porazio sina Selima koji je pokušao da uzme presto - beži kod svog sina Sulejmana na Krim (i Selimova braća Ahmet i Korkut pokušavaju da zbace obolelog oca). 
* 15. 8. - Portugalac Afonso de Albuquerque zauzeo Malaku u strateškom Malajskom prolazu (ostaje portugalska do 1641). 
* 22. 8. - Turci haraju okolinom Modruša (frankopanske zemlje) - navodno po poticaju krbavskog kneza Ivana Karlovića koji se pokorio Turcima.
* 13. 9. - Umro hrvatski ban Andrija Bot od Bajne - s izborom novog se oteže pol godine (u ovo doba je poginuo i drugi ban Marko Mišljenović). 
* rujan, polovicom - Iz Carigrada se vratili ugarski poslanici, primirje sa Osmanlijama produženo za još pet godina (uključujući i Mletke, Poljsku i Vlašku).
* 5. 10. - Papa proglašava Svetu ligu protiv Francuza - pridružuju se Španija, Sveto Rimsko Carstvo, Engleska. 
* listopad - Izaslanici Ivana Karlovića i Bernardina Frankopana se žale kralju Vladislavu II. da će se morati pokoriti sultanu preko bosanskog paše ako ne dobiju pomoć (Turci ne poštuju primirje jer se Hrvatska u njemu ne pominje).
* 1. 11. - Kardinali odmetnuti od pape se okupili u Pisi, ali ubrzo moraju preći u francuski Milano. 
* novembar - Portugalski brod *[[Flor de la Mar]]* potonuo kod Sumatre s velikim blagom.

### Kroz godinu
* Despot Ivaniš Berislavić postavljen i za jajačkog bana, uzima Brod za sedište; u leto ove godine kralj Vladislav II. piše o lošem stanju beogradske tvrđave (*ruina muri pene esse desolatum*).
* Ivan Zapolja postavljen za erdeljskog kneza. 
* Sazidana srpska crkva u Komoranu/Komarnu (Eparhija budimska). 
* Turski upad u Istru; iz okolice Šibenika ljudi bježe na Zlarin. 
* Jedna pesma iz Balovićevog zbornika govori o neuspelom pokušaju "vlaškoga vojvode" Radula da porobi Perast.
* Diego Velázquez de Cuéllar osvaja Kubu i osniva grad Baracoa (s njim je i Hernán Cortés); Vasco Núñez de Balboa zalazi u unutrašnjost Paname. 
* Tainoski ustanak na Portoriku (Agüeybaná II), uništen glavni grad Guánica. 
* Španski brodolomnici naišli na Jukatan gde su ih zarobile Maje (među njima su Gerónimo de Aguilar i Gonzalo Guerrero). 
* Jemenski sultanat Mahra otima Sokotru Portugalcima. 
* Erazmo Roterdamski objavio "Pohvalu ludosti".

### U toku/tijeku
* Hvarska buna (1510-14)

## Rođenja

* 30. 7. - Giorgio Vasari, zapamćen kao historičar umjetnosti († 1574)
* Francisco de Orellana, španski istraživač († 1546)

## Smrti

* 9. 1. - Dimitrije Halkokondil, grčki humanista (* 1423)
* 13. 9. - Andrija Bot od Bajne, hrvatski ban 
* Marko Mišljenović od Kamičca, hrvatski ban 
* Hadim Ali-paša, veliki vezir

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)